|  |  |  |
| --- | --- | --- |
|  |  |  |

Tisztelt Ajánlatkérő!

A „Termelői Piac kialakítása Letenyén” tárgyú közbeszerzési eljárásban kiadott közbeszerzési dokumentációval kapcsolatban kérjük, szíveskedjék az alábbi felmerült kérdéseket kiegészítő tájékoztatás keretén belül megválaszolni.

1. Az Önök által megküldött költségvetés nem tartalmazza a kivitelezéssel kapcsolatos általános költségeket (iroda és raktár konténer, építési hely ideiglenes elkerítése, ideiglenes víz- és villanylekötés vezeték szerelési munkái, mobil illemhelyek díja, kommunális hulladékelszállítás). Kérjük tisztelt Ajánlatkérőt szíveskedjen megnevezni azokat a tételsorokat, amelyekre ezeket a tételeket költségelhetjük, vagy amennyiben szükséges kérjük a költségvetés kiegészítését.
2. Az Önök által megküldött ajánlattételi dokumentáció nem tartalmazza a műszaki leírást illetve a tűzvédelmi fejezetet. Amennyiben, ezek a dokumentumok rendelkezésre állnak, kérjük tisztelt Ajánlatkérőt, szíveskedjenek részünkre megküldeni.
3. Az építőmesteri költségvetésben az Irtás, föld-és sziklamunkák rész 1. tételsorban szerepel 76,6 m3 a 2. tételsorban 130,18 m3 föld leszedése illetve földkiemelés. Jól gondoljuk-e, hogy ez a földmennyiség felhasználható a 3. tételsorba megjelölt munkákra?
4. A terv dokumentáció tartalmazza hűtőkamrák kialakítását és azok gépészeti munkáit, viszont költségvetési kiírás nem készült hozzá. Kérjük tisztelt Ajánlatkérőt szíveskedjen a költségvetést rendelkezésünkre bocsájtani.
5. Jól értelmezzük-e a tervdokumentáció helyszínrajza szerint, hogy a parkolók burkolati jeleinek festése szükséges? Amennyiben igen, kérjük tisztelt Ajánlatkérőt szíveskedjen megadni a tételsort, amelyen költségelhetjük.
6. Az alaprajzon feltüntetésre került 4 készlet kézi tűzoltó berendezés, melyeknek elhelyezésére költségvetési tétel nem készült. Kérjük tisztelt Ajánlatkérőt szíveskedjék megadni melyik tételsoron költségeljük?
7. Az alaprajzon feltüntetésre került 2 db takarító szekrény, viszont konszignációs tételként ezek nem szerepelnek. Jól értelmezzük-e, hogy ezeket nem kell beépíteni illetve költségelni?
8. A KE02 számú tervlapon meg lett jelölve deszkaszerkezetű növénytelepítésre alkalmas láda elhelyezése, viszont a költségvetésben tételként nem szerepel. Kérjük tisztelt Ajánlatkérőt szíveskedjen megadni, hogy mely tételsoron költségeljük az adott tételt.
9. A KE02 számú tervlapon 1e rétegrend szerint „Leier Verde gyeprács” került kiírásra a költségvetésben viszont nem szerepel. Kérjük tisztelt Ajánlatkérőt szíveskedjen megadni, hogy mely tételsoron illetve milyen mennyiségben költségelhetjük.
10. Kérjük tisztelt Ajánlatkérőt szíveskedjen megadni, hogy mely tételsoron költségelhetjük a KE02 tervlap 2a rétegrendjében feltüntetett „glettelés és fehér diszperziós festés” tételeket.
11. Kérjük tisztelt Ajánlatkérőt szíveskedjen megadni, hogy mely tételsoron költségelhetjük a KE02 tervlap 3b rétegrendben kiírt „MAPEI Mapegum kenhető vízszigetelés” tételt.
12. Kérjük tisztelt ajánlatkérőt szíveskedjen megadni, hogy mely tételsoron költségelhetjük a KE02 tervlap 3e rétegrendjében feltüntetett „glettelés és fehér diszperziós festés” tételeket.
13. A KE 07 tervlapon feltüntetett „monolit lépcső zsaluzási munkáihoz” költségvetési tétel nem került kiírásra. Kérjük tisztelt ajánlatkérőt szíveskedjen megadni, hogy mely tételsoron költségelhetjük az adott tételt.
14. A KE01 alaprajzon a 019 számú helységhez „Temperált tér: 7°C” került kiírásra, viszont a gépészeti költségvetés a temperáláshoz szükséges berendezéseket nem tartalmazza. Kérjük tisztelt ajánlatkérőt szíveskedjen megadni, hogy a hiányzó tételeket mely tételsorokon költségelhetjük.
15. A KE01 alaprajzon a 002 számú helységhez „Fűtött tér: 12°C” került kiírásra, viszont a gépészeti költségvetés a fűtéshez szükséges berendezéseket nem tartalmazza. Kérjük tisztelt ajánlatkérőt szíveskedjen megadni, hogy a hiányzó tételeket mely tételsorokon költségelhetjük.
16. Az építőmesteri költségvetési kiírás „Fa és műanyagszerkezet elhelyezés” rész 44/8 tételszámán 120\*100 cm méretű ablakból 3 db került kiírásra, viszont a konszignáció szerint és a tervek alapján is az összes mennyiség 7db. Kérjük tisztelt Ajánlatkérőt, szíveskedjék feloldani az ellentmondást.
17. Az építőmesteri költségvetési kiírás „Fém nyílászáró és épületlakatos” rész 45/4-5 tételben szekcionált garázskapu 3+1 db került kiírásra, viszont az építész terveken és a homlokzati terven is csak 3 db látható. Kérjük tisztelt Ajánlatkérőt szíveskedjék feloldani az ellentmondást.
18. A K93LKIV Főösszesítő képletezése hiányos, a D oszlop nem számolja az áfával megnövelt bruttó összeget. Kérjük tisztelt Ajánlatkérőt szíveskedjék a D oszlopot képletezni.

Köszönettel:

Hegedüs Zita

pályázati referens